**ტენდერი კომპიუტერული ტექნიკის შესყიდვაზე**

შპს ბიზნესისა და ტექნოლოგიების უნივერსიტეტი აცხადებს ღია ტენდერს კომპიუტერული ტექნიკის შესყიდვაზე და იწვევს ტენდერში მონაწილეობის მისაღებად ყველა დაინტერესებულ პირს.

ძირითადი მოთხოვნები: ყველა დაინტერესებული მხარე, რომელიც აპირებს მონაწილეობის მიღებას წინამდებარე ტენდერში, უნდა აკმაყოფილებდეს შემდეგ პირობებს:

* კომპიუტერული ტექნიკით ვაჭრობის გამოცდილება ბოლო სამი წლის განმავლობაში;
* ბოლო სამი წლის განმავლობაში განხორციელებული უნდა ჰქონდეს არანაკლებ  ორი მსგავსი მასშტაბის კონტრაქტი კომპიუტერული ტექნიკის მიწოდებაზე.

სხვა მოთხოვნები:

* სატენდერო წინადადების ფასი წარმოდგენილი უნდა იქნას  დანართ #1-ის შევსების გზით. ყველა ის  ხარჯი, რომელიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას.
* შემოთავაზებული ტექნიკა უნდა აკმაყოფილებდეს დანართ #1-ში  მითითებულ ტექნიკურ მახასიათებლებსა (სპეციფიკაციები) და საგარანტიო პირობებს.

კონტრაქტის პირობები და ანაზღაურება:

* კონტრაქტის ფარგლებში გამარჯვებულმა კომპანიამ უნდა  უზრუნველყოს აღნიშნული ტექნიკის მოწოდება 2024 წლის ივლისის ბოლომდე.
* კონტრაქტით გათვალისწინებული თანხის 10% გადახდილი იქნება ავანსად, ხოლო დარჩენილი 90%-ის ანაზღაურება მოხდება 2024 წლის 1-15 სექტემბრის შუალედში.
* ანაზღაურება მოხდება საქართველოს ეროვნულ ვალუტაში, საქართველოს ეროვნული ბანკის მიერ დადგენილი გაცვლითი კურსის შესაბამისად.

შერჩევის კრიტერიუმები:

* შემოთავაზებების განხილვის პროცესში უპირატესობა მიენიჭება იმ სატენდერო წინადადებას, რომელიც  დააკმაყოფილებს ყველა ზემოთ აღნიშნულ მოთხოვნას და წარმოადგენს კონკურენტულ ფასს.
* შერჩევის ერთ-ერთ კრიტერიუმად ასევე განიხილება პრეტენდენტის მიერ შემოთავაზებული პროდუქციის უკეთესი ტექნიკური მახასიათებლები, ვიდრე ეს მითითებულია დანართ #1-ში.
* **კანდიდატს აფლება აქვს წარმოადგინოს რამდენიმე კონფიგურაცია, მაგრამ არაუმეტეს 5-ისა.**
* არასრულად წარმოდგენილი სატენდერო წინადადება არ განიხილება.

პროცედურა: წინამდებარე კონკურსში მონაწილეობის მისაღებად, ყველა დაინტერესებული მხარე ვალდებულია წარმოადგინოს ტენდერში მონაწილეობის განაცხადი, ფასთა კვოტირების ფორმა და ინფორმაცია განმცხადებლის შესახებ  ამ განცხადებაზე თანდართული ფორმის ჩამოტვირთვისა და შევსების გზით:

* დანართი # 1 (ფასთა კვოტირების ფორმა). გაითვალისწინეთ, რომ ფასები წარმოდგენილი უნდა იყოს აშშ დოლარში, დღგ-ს გარეშე;

დანართს თან უნდა ერთვოდეს შემდეგი დოკუმენტაცია:

* ამონაწერი სამეწარმეო რეესტრიდან, რომელიც გაცემული უნდა იყოს წინამდებარე ტენდერის გამოქვეყნების შემდეგ;
* ცნობა, რომ მის მიმართ არ ხორციელდება რეორგანიზაცია ან ლიკვიდაცია.
* სატედენდერო წინადადება ყველა ზემოთ ხსენებულ დოკუმენტაციასთან ერთად უნდა გამოიგზავნოს 2024 წლის 15 თებერვლამდე შემდეგ ელ. მისამართზე: info@btu.edu.ge - სათაურით “ტენდერი კომპიუტერების შესყიდვაზე”.
* წინასატენდერო კითვების შემთხვევაში ასევე შეგიძიათ კითხვები მოიწეროთ მისამართზე info@btu.edu.ge